Након стицања независности Нигерије од Уједињеног Краљевства, 1. октобра 1960. године, национална химна је постала „Нигеријо, поздрављамо те!” () написана од стране текстописца Лилијан Џин Вилијамс и композитора Франсеса Берде. За време Нигеријског грађанског рата, од 1967. до 1970. године, Нигерија је и задржала своју званичну химну „Нигеријо, поздрављамо те!” док је сецесионистичка Република Бијафра, самопроглашена држава на тлу југоисточне Нигерије, имала своју засебну химну „Земља излазећег сунца” (). Након завршетка рата који је завршен победом Нигерије над Бијафром, Нигерија и Бијафра су се ујединиле створивши данашњу територијалну Нигерију, па су тако и званична национална обележја Републике Бијафре престала да постоје а уједно и њена тадашња химна „Земља излазећег сунца”.